b'\n_START_ARTICLE_\nPrognoosi\n_START_PARAGRAPH_\nPrognoosi (muinaiskreikaksi \xcf\x80\xcf\x81\xcf\x8c\xce\xb3\xce\xbd\xcf\x89\xcf\x83\xce\xb9\xcf\x82, nykykreik. \xcf\x80\xcf\x81\xcf\x8c\xce\xb3\xce\xbd\xcf\x89\xcf\x83\xce\xb7, ennaltatiet\xc3\xa4minen) eli ennuste on l\xc3\xa4\xc3\xa4ketieteellinen termi, jolla tarkoitetaan l\xc3\xa4\xc3\xa4k\xc3\xa4rin tekem\xc3\xa4\xc3\xa4 arviota sairauden etenemisest\xc3\xa4 ja henkil\xc3\xb6n paranemismahdollisuuksista.\n_START_SECTION_\nEnnusteelliset tekij\xc3\xa4t\n_START_PARAGRAPH_\nEnnusteelliset eli prognostiset tekij\xc3\xa4t ovat ominaisuuksia tai ilmi\xc3\xb6it\xc3\xa4, jotka vaikuttavat sairauden ennusteeseen. Prognostiset tekij\xc3\xa4t voivat olla muun muassa demografisia (esimerkiksi henkil\xc3\xb6n ik\xc3\xa4), sairauskohtaisia (esimerkiksi sy\xc3\xb6v\xc3\xa4n luokitus) ja henkil\xc3\xb6n muihin sairauksiin tai tiloihin liittyvi\xc3\xa4. Ne voivat vaikuttaa ennusteeseen positiivisesti, negatiivisesti tai ennustaa jotain tietty\xc3\xa4 tapahtumaa. Prognostiset tekij\xc3\xa4t eiv\xc3\xa4t v\xc3\xa4ltt\xc3\xa4m\xc3\xa4tt\xc3\xa4 ole syy-seuraussuhteessa asioihin, joita ne ennustavat. Niiden on ainoastaan todettu olevan tarpeeksi voimakkaasti korreloituneita tiettyjen tapahtumien kanssa, jotta ne pystyv\xc3\xa4t ennustamaan niiden kehittymisen.'